Jerin wasu manyan ministoci guda 3 da suka ajiye aikinsu a gwamnatin Buhari ▷ Legit.ng
Jerin wasu manyan ministoci guda 3 da suka ajiye aikinsu a gwamnatin Buhari
A ranar 29 ga watan Mayun shekarar 2015 ne shugaban kasa Muhammadu Buhari ya dare madafan ikon Najeriya, inda ya karbi mulki daga hannun tsohon shugaban kasa Goodluck Jonathan, sai dai tun bayan darewarsa wannan mukami, abubuwa da dama sun faru a gwamnatinsa.
Daga cikin wadannan lamurra da suka dauki hankulan yan kasa akwai murabus da wasu minitocinsa suka yi, ma’ana wasu ministoci a gwamnatin shugaba Buhari sun ajiye aikinsu, wasu ta dadi wasu kuma ta akasin haka.
KU KARANTA: Gwamna Ganduje ya gargadi sabon mataimakinsa kan abinda dayake bukata daga wajensa
Majiyar Legit.ng ta ruwaito jimillan ministoci guda uku ne dake rike da manyan mukamai suka yi murabus tun daga farkon gwamnatin shugaban kasa Muhammadu Buhari zuwa yanzu, daga cikinsu kuma akwai.
Shugaban kasa Muhammadu Buhari ya nada Amina Muhammed ne a matsayin ministar muhalli mai wakiltar al’ummar jahar Gombe a majalisar zartarwa, a ranar 11 ga watan Nuwambar 2015.
Sai dai Hajiya Amina ta yi murabus a ranar 24 ga watan Feburairun shekarar 2017 bayan ta samu cigaba, inda babban sakataren majalisar dinkin Duniya, Antonio Guterez ya zabeta a matsayin mataimakiyar sakatariyar majalisar dinkin duniya, lallai likafa ta yi gaba.
Tsohon gwamnan jahar Ekiti Kayode Fayemi na daga cikin yan gaban goshin shugaban kasa Muhammadu Buhari wanda ya nada shi mukamin ministan albarkatun kasa, a ranar 11 ga watan Nuwamban 2015.
Sai dai Fayemi yayi murabus daga gwamnatin shugaba Buhari a ranar 30 ga watan Mayun shekarar 2018 don ya fafata a takarar gwamnan jahar Ekiti karo na biyu, kuma ya samu sa’a ya lashe zaben a karkashin inuwar jam’iyyar APC.
Fayemi da Kemi
Kamar dai sauran takwarorinta, shugaban kasa Muhammadu Buhari ya nada Kemi Adeosun ne a matsayin ministar kudi a ranar 11 ga watan Nuwambar 2015, inda ta kwashe fiye da tsawon shekaru uku tana rike da wannan mukamin.
Sai dai Kemi ta fara shiga matsala ne a daidai lokacin da aka bincike tana amfani da shaidar tsallake bautan kasa na bogi, wanda tace wasu data amince musu ne suka yo mata takardar, wanda hakan yasa a ranar 14 ga watan Satumba ta yi murabus daga mukaminta.
Hausa NewsMuhammadu Buhari NewsAso Rock Presidential VillaAbun Mamaki
When is JAMB form closing for 2018 Courses under art Stella Dimoko Korkus Richest footballer in Nigeria Jamb closing date 2018
Tawagar wani babban Malamin addinin Musulunci ta kai ma Buhari ziyara a Villa (Hotuna)